
Acatistul complet al Sfântului marelui mucenic Gheorghie (1835) 


SF. MARE MC. GHEORGHE 
PVYRRĂNORYIs DE BIRVYINRĂ 


Sfântul mare mucenic Gheorghe, purtătorul de biruinţă ($ 303) (23 aprilie, 3 no- 
iembrie): 


https://www.academia.edu/42860774/Sf% C3% A2ntul mare _mucenic_ Gheorghe _ purt%C 
4% 83torul_ de _biruin 9% C5% A3%C4% 83 _ 303 23 aprilie 3 noiembrie 


https://archive.org/details/sfantul-mare-mucenic-gheorghe-purtator 


https://drive.google.com/file/d/1eRkUePckZofW g90-oPx- 
roIDdLQASOL9/view?usp=sharing 


2 5 e 


Materiale despre Sfântul mare mucenic Gheorghe, purtătorul de biruinţă: 


https://findependent.academia.edu/emystea/Sf-mare-muc-Gheorghe 


https://archive.org/details/Osteaemy?query=mare+mucenic+Gheorghe 


https://www.slideshare.net/steaemy 1/search_my_uploads?type=&new=&q=Gheorghe 


&&& 


[Preotul, după ce îşi pune epitrahilul și felonul, deschide dvera și dă obișnuita bine- 
cuvântare din faţa Sfintei Mese, zicând: Binecuvântat este Dumnezeul nostru, tot- 
deauna, acum şi puru rea şi în vecii vecilor. 

Strana: Amin.] 

Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinților părinţilor noştri, Doamne lisuse 
Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începătoare: 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăția, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 

Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor părinţilor noştri, Doamne lisuse Hristoase, Dumnezeul nostru, mi- 
luieşte-ne pe noi. Amin. 


Apoi se zic troparele de umilinţă: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 


Ar De Dr dr dr de Dr dr d De Dr dr dr De de dr dr A de dr dr A A 


Xp PP PP 0 E E IE IP IE 3 IE E IE II IE E XXX 


Ar fe Ar dr De dr dr Dr De dr Dr dr De de dr De de dr de e De de dr fr A d 


XP PP 2 E E 3 IP IP 3 e IE IE II IE E E XX 


Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morților şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm, şi Să cădem la Impăratul nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Aliluia, aliluia, aliluia, slavă Ție, Dumnezeule! (de 3 ori). 


ŞI îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 


şi troparele acestea, glas 4: 

Cu nevoinţă bună te-ai nevoit prin credinţă, purtătorule de chinuri al lui Hristos, şi 
păgânătatea muncitorului ai mustrat, şi jertfă bine primită lui Dumnezeu te-ai adus, 
pentru aceea şi cunună de biruinţă ai luat, şi cu rugăciunile tale sfinte tuturor le dai 
iertare de păcate. 


Slavă Tatălui şi Fiului şi Sfântului Duh. 


Ca un izbăvitor al celor robiţi, şi celor săraci folositor, neputincioşilor doctor, îm- 
păraților ajutor, purtătorule de biruință, mare mucenice Gheorghe, roagă pe Hristos 
Dumnezeu să mântuiască sufletele noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Taina cea din veac ascunsă şi de îngeri neştiută, prin tine Născătoare de Dumnezeu 
celor de pe pământ s-au arătat, Dumnezeu întru împreunare neamestecată întru- 
pându-se, şi Crucea de voie pentru noi luând, prin care înviind pe Cel întâi zidit, au 
mântuit din moarte sufletele noastre. 


Doamne miluieşte (de 3 ori) 


i Psalmul 50 

1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 


A 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi Smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Cântarea 1 
Pripeală: Sfinte mare mucenice Gheorghe roagă-te lui Dumnezeu pentru noi. 


Cu râvnă dumnezeiască nevoindu-te, mucenice al lui Hristos, slăvite Gheorghe, te- 
ai învrednicit Impărăţiei cereşti, totdeauna pentru lume rugându-te. 


Pripeală: Sfinte mare mucenice Gheorghe roagă-te lui Dumnezeu pentru noi. 
Cu darul cel dumnezeiesc ai călcat porunca tiranului, ci te rog răbdătorule de chi- 
nuri, cu rugăciunile tale miluieşte-mă pe mine cel ce sunt totdeauna înviforat întru 
răutăui. 

Slavă Tatălui şi Fiului şi Sfântului Duh. 


Fiind întărit cu darul dumnezeiesc, de nimica n-ai băgat seamă, pentru aceasta te 
punem folositor slăvite Gheorghe, şi mare rugător către Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 
Pe mine carele sunt în scârbe şi în necazuri, cu cercetarea cea dumnezeiască învre- 


dnicește-mă purtării tale de grijă, ca ceea ce ești Maica lui Dumnezeu şi Născă- 
toarea Celui Bun. 

Cântarea 3 
Pripeală: Sfinte mare mucenice Gheorghe roagă-te lui Dumnezeu pentru noi. 


De rudenie şi de mărire lepădându-te, te-ai nevoit mucenice Gheorghe, a pătimi 
pentru Hristos, ca să afli viaţa cea veşnică. 


Pripeală: Sfinte mare mucenice Gheorghe roagă-te lui Dumnezeu pentru noi. 


Dă-ne nouă ajutor prin rugăciunile tale sfinte, celor ce ne primejduim de-a pururea 
de smintelile celui potrivnic. 


Slavă Tatălui şi Fiului şi Sfântului Duh. 


Pe tiranul cel ce se lăuda cu multă mândrie că va cuprinde pământul, şi marea, cu 
răbdarea muncilor l-ai ruşinat, Sfinte Gheorghe. 


Şi acum şi pururea şi în vecii vecilor. Amin (a Născătoarei de Dumnezeu) 

Cu boale cumplite, şi cu chinuri pline de dureri fiind strâns, ajută-mi Fecioară, că 
ştiu că tu eşti comoară de tămăduiri neîmpuţinată, şi necheltuită, ceea ce eşti cu to- 
tul fără prihană. 


Catavasie după a 3-a şi a 6-a cântare: 


Mântuieşte din nevoi pe robii tăi, răbdătorule de chinuri, că noi toți pe tine către 
Dumnezeu te avem folositor, ca pe un ostaş nebiruit. 


Caută cu milostivire, cu totul lăudată Născătoare de Dumnezeu, spre necazul cel 
cumplit al trupului meu, şi vindecă durerea sufletului meu. 


Sedealna, glas al 2-lea: Stea luminoasă şi neamăgitoare, vestind pe Soarele Hri- 
stos, cu razele patimilor tale Gheorghe, şi toată înşelăciunea stingând dai nouă lu- 
mină, ȘI te rogi neîncetat pentru noi toți. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Ceea ce eşti rugătoare caldă şi zid nebiruit, izvor de milă, şi lumii scăpare, cu de- 
adinsul strigăm către tine Născătoare de Dumnezeu Stăpână, vino degrab şi ne 
mântuieşte pe noi din nevoi ceea ce ești una grabnică folositoare. 

Cântarea 4 


Pripeală: Sfinte mare mucenice Gheorghe roagă-te lui Dumnezeu pentru noi. 


Cu strălucire, ca soarele luminezi inimile noastre înțelepte. Acestora ce cu cântări 
te cinstim pe tine ca pe un cald folositor Gheorghe. 


Pripeală: Sfinte mare mucenice Gheorghe roagă-te lui Dumnezeu pentru noi. 


Patimile tale fericite, ca nişte biruinţe nouă credincioşilor s-au dăruit, şi noi vrăj- 
mașilor totdeauna ne împotrivim. 


Slavă Tatălui şi Fiului şi Sfântului Duh. 


La ceasul cel groaznic al înfricoşatei întrebări, fii nouă luminat folositor Gheor- 
ghe. 


Şi acum şi pururea şi în vecii vecilor. Amin (a Născătoarei de Dumnezeu) 


Celui ce zac în patul neputinței şi al durerii mele, ajută-mi ca o iubitoare de oameni 
Născătoare de Dumnezeu una pururea Fecioară. 


Cântarea 5 
Pripeală: Sfinte mare mucenice Gheorghe roagă-te lui Dumnezeu pentru noi. 


Dvorind înaintea lui Dumnezeu cu Puterile cerești, fii nouă rugător paşnic sfinte, 
celor ce de-a pururea te lăudăm în biserica ta. 


Pripeală: Sfinte mare mucenice Gheorghe roagă-te lui Dumnezeu pentru noi. 


Tămăduieşte patimile sufletului meu cele de peste ani slăvite Gheorghe, rugând pe 
Cel Milostiv. 


Slavă Tatălui şi Fiului şi Sfântului Duh. 

Pătimind pentru Lege, întăreşte-ne pe noi fericite Gheorghe ca să păzim legea Ce- 
lui Atotţiitor. 


Şi acum şi pururea şi în vecii vecilor. Amin (a Născătoarei de Dumnezeu) 


Tămăduiește Preacurată neputința chinurilor mele, învrednicindu-mă cercetării 
tale, şi-mi dăruieşte sănătate cu rugăciunea ta. 


Cântarea 6 

Pripeală: Sfinte mare mucenice Gheorghe roagă-te lui Dumnezeu pentru noi. 
Strălucind întru tine fericite Lumina cea neînserată, care ţi-au strălucit ție din pati- 
mi, Lăcașurile cele mai presus de lume te-au primit, totdeauna rugându-te pome- 
neşte pe robii tăi, cei ce te slăvim pe tine pe pământ. 


Pripeală: Sfinte mare mucenice Gheorghe roagă-te lui Dumnezeu pentru noi. 


Mare voievod fiind, asemenea cu patimile Celui mult Indurat, către carele faci ru- 
găciuni pentru cei ce cu credinţă şi cu dragoste te slăvesc pe tine, Gheorghe. 


Slavă Tatălui şi Fiului şi Sfântului Duh. 


Nu mă trece pe mine cu vederea, nici mă lepăda mucenice, pe cel ce scap cu cre- 
dinţă din suflet curat la sfântul tău acoperământ, ci îmi dă mână de ajutor, mân- 
tuindu-mă de toată ispita şi necazul. 


Şi acum şi pururea şi în vecii vecilor. Amin (a Născătoarei de Dumnezeu) 


Acum zac în patul durerilor, şi nu este tămăduire trupului meu, ci mă rog ţie celei 
bune care ai născut pe Dumnezeu Mântuitorul lumii, şi tămăduitorul boalelor, ridi- 
că-mă din stricăciunea durerilor. 


Icoase după Alfaviton de curând alcătuite, care se citesc în ziua praznicului Sfân- 
tului marelui mucenic Gheorghie, purtătorul de biruință. 


Condacul 1 
Mult nevoitorului al lui Hristos mare mucenice Gheorghe acum toți din suflet să-i 
cântăm, heretisindu-l pe el Sfintele Lăcaşuri, ca pe un prea strălucit al mucenicilor 

mare soare şi ca pe un apărător al credincioşilor, şi ajutător, cu dorinţă strigând: 
Bucură-te, Sfinte mare mucenice Gheorghe. 


Icosul 1 

Înger întru nevoinţă cu adevărat te-ai arătat, purtătorule de biruinţă al lui Hristos 
Gheorghe: că materialnic şi cu trup fund, vitejeşte pentru credință ca un nemate- 
rialnic, şi fără de trup te-ai nevoit, pentru aceasta strig ție unele ca acestea: 
Bucură-te, că te-ai arătat fire mai presus de fire; 

Bucură-te, că te-ai arătat materie mai presus de materie; 

Bucură-te, tinerelule veselule şi prea frumosule; 

Bucură-te, începătorule de nevoinţă al lui Hristos prea frumosule; 

Bucură-te, îngere întrupate care covârşeşti pe cei muritori; 

Bucură-te, lumescule om, mai presus de lume cu mintea; 

Bucură-te, că întru nevoinţă în chipul soarelui te-ai arătat; 

Bucură-te, că după fel, ca un înger te-ai văzut; 

Bucură-te, adevărata lucrare a darului; 

Bucură-te, curată nelucrare a firu; 

Bucură-te, prin care credinţa s-a înălţat; 

Bucură-te, prin carele răutatea s-a stricat, 

Bucură-te, Sfinte mare mucenice Gheorghe. 


Condacul 2 

Vederile minții avându-le curăţite, ai ales mai mult a pătimi pentru Ziditorul, şi îm- 
preună a muri ce EI, decât a trăi și a avea vremelnică câştigare. Căci ai dorit a te în- 
cununa cu cununa mucenicilor, şi a cânta Domnului: Aliluia! 


Icosul 2 

Sfinte Gheorghe de trei ori fericite, plugar al cinstirii de Dumnezeu te-ai arătat du- 
pă numire: iar necinstirii dezrădăcinător toată înşelăciunea idolilor din rădăcină 
smulgându-o. Pentru aceasta vrednic eşti a auzi de la toţi acestea: 

Bucură-te, semănătorul copacilor blagocestiei; 

Bucură-te, tăietorul neghinelor înşelăciunu; 

Bucură-te, că ai smuls spinii idolilor; 

Bucură-te, că ai semănat holda credinţei; 

Bucură-te, că pomi cu veselitoare roade ai adus lui Hristos; 

Bucură-te, că pe mulți mântuiţi ai adus lui Dumnezeu; 

Bucură-te, purtătorule de grijă a sadurilor slujirii Treimu; 

Bucură-te, tăietorul rădăcinilor credinţei dracilor; 

Bucură-te, cel ce ai arat pământul cel neroditor; 

Bucură-te, cela ce l-ai arătat lui Dumnezeu roditor; 

Bucură-te, prin carele nedumnezeirea s-a deşertat,; 
Bucură-te, prin carele cunoştinţa de Dumnezeu au răsărit; 
Bucură-te, Sfinte mare mucenice Gheorghe. 


Condacul 3 

Din înălțime putere primind, te-ai arătat viteaz oştean nevoitorule, al nestricatului 
Împărat lisus, de stricăciosul împărat nimic temându-te ci de Dumnezeu luminat 
fiind Domnului strigi aşa: Aliluia! 


Icosul 3 

Grai având o purtătorule de biruință, ca o mare pavăză credința lui Hristos în 
inimă: ca un leu înfricoşat răcnind, în mijlocul nevoinţei bărbăteşte ai stătut, cu 
îndrăzneață cugetare. Pentru aceasta te binecuvântăm: 

Bucură-te, începătorule de toată biruinţa a lui Dumnezeu; 

Bucură-te, voievodule al lui Hristos; 

Bucură-te, singur luptătorule nebiruite al credinței; 

Bucură-te, de biruinţă purtătorule mare nevoitorule al darului; 

Bucură-te, prea tare Davide care ai oborât pe Goliat; 

Bucură-te, prea viteazule Sampsone carele ai biruit pe cei de alt neam; 

Bucură-te, al bunei credinţe în lupte biruitorule; 

Bucură-te, al relei credinţe puternic cioplitorule; 

Bucură-te, că eşti îmbogăţit cu inimă de fier; 

Bucură-te, că te lauzi cu piept de diamant; 

Bucură-te, viteazul Crucii cel biruitor; 

Bucură-te, uriașul credincioşilor cel de cunună purtător; 

Bucură-te, Sfinte mare mucenice Gheorghe. 


Condacul 4 

Ziditorului cu râvnă râvnind, ca Ilie de demult, de sine-ţi chemat întru nevoinţe ai 
intrat: că n-ai suferit untuldelemn al păcătoşilor a unge capul tău sfinte: pentru 
aceea vrednicia de voievod o ai aruncat lor, lui Dumnezeu cântând: Aliluia! 


Icosul 4 

Idolo-slujitorii cele ce au scris împotriva hristonumiților şi a lui Hristos spurcate 
porunci le-ai auzit purtătorule de nevoinţă, şi cu sufletul te-ai rănit ca un următor al 
lui Hristos. Pentru aceea lumea şi trupul le-ai scuipat, pentru care auzi acestea: 
Bucură-te, că pe stricăcioasa bogăţie ai urât; 

Bucură-te, că săracilor pe aceasta o ai împărțit; 

Bucură-te, împotriva îndulcirilor pământeşti războitorule; 

Bucură-te, decât bunătăţile cele materialnice mai înaltule; 

Bucură-te, că pe toată lumea cu picioarele o ai călcat; 
Bucură-te, că slava cea curgătoare la pământ o ai scuturat; 
Bucură-te, că floarea tinereţii cu vederea o ai trecut; 
Bucură-te, că de frumuseţea trupului nu te-ai milostivit; 
Bucură-te, că viaţa întru nimic nu ţi-ai cruțat; 

Bucură-te, vrăjmașule al trupului cel neîmpăcat; 
Bucură-te, că ai avut neîmpătimirea de către toate; 
Bucură-te, că ai luat biruință peste patimile toate; 
Bucură-te, Sfinte mare mucenice Gheorghe. 


Condacul 5 

Dumnezeiască iubire ai avut în inima ta mucenice și foc al dragostei celei către 
Hristos, de care înfierbântându-ţi-se mintea, îndumnezeit cu totul şi înfocat te-ai 
făcut şi pe toate acestea de faţă ca pe un vis le-ai socotit, strigând: Aliluia! 


Icosul 5 

Idolo-slujitorului Dioclețian zicea nevoitorul Gheorghe: pentru ce şi zăboveşti ju- 
decătorule şi nu-mi găteşti în grabă toate muncile? Că pe toate sunt gata a le primi 
pentru Ziditorul meu, şi a auzi: 

Bucură-te, nebunească iubire cea către Dumnezeu; 

Bucură-te, înfocata dorinţă către Hristos; 

Bucură-te, al dumnezeieştii dragoste nestinsule foc; 

Bucură-te, iubirea cea neîncetată a Stăpânului; 

Bucură-te, că pe toate le-ai dat, şi pe Hristos ai cumpărat; 

Bucură-te, că pentru Dumnezeu pe cele nesuferite (munci), desfătări le-ai socotit; 
Bucură-te, că prin dor (dumnezeiesc) dorul trupului ai biruit; 

Bucură-te, că văpaia prin văpaie (dragostei de Dumnezeu) o ai stins; 

Bucură-te, primitorul bunei desfătăni; 

Bucură-te, cel ce iubeai, şi împreună erai iubit; 

Bucură-te, cela ce de sine-ţi cu totul tot te-ai înstrăinat; 

Bucură-te, că cu totul de Hristos te-ai apropiat, 

Bucură-te, Sfinte mare mucenice Gheorghe. 


Condacul 6 

Cu totul s-a înspăimântat tiranul de mare minunea bărbăţiei tale mucenice Gheor- 
ghe, şi de cuvintele tale detunându-se, pește uimit şi neglasnic s-a făcut. Că nu 
avea ce a zice, nici ştia a cânta: Aliluia! 


Icosul 6 

Luminat o mucenice, întru auzul tuturor, în mijlocul nevoinţei ai strigat: Unul este 
Dumnezeu Treimea: Tatăl, Fiul şi Duhul cel Sfânt. Şi Dumnezeu este Hristos. Pen- 
tru aceasta te şi binecuvântăm pe tine: 

Bucură-te, strălucite al Treimi propovăduitorule; 

Bucură-te, vesele al credinţei trâmbaciule; 

Bucură-te, privighetoare cu ascuţit glas și mult glăsuitoare; 

Bucură-te, rândunea cântătoare şi răsunătoare; 

Bucură-te, buze în Cer tunătoare a Dumnezeirii lui Hristos; 

Bucură-te, limbă de miere curgătoare a iconomiei lui Hristos; 

Bucură-te, al bogosloviei propovăduitorule; 

Bucură-te, împodobitule ritor al blagocestiei; 

Bucură-te, sirină a Părintelui îndulcitoare; 

Bucură-te, psaltire a Duhului bine glăsuitoare; 

Bucură-te, prin care adevărul s-a arătat; 

Bucură-te, prin carele minciuna s-au înfruntat; 

Bucură-te, Sfinte mare mucenice Gheorghe. 


Condacul 7 

Mare după tot chipul sunt felurile muncilor, pe care ai pătimit mucenice. Căci şi 
numai socotindu-se, pleacă şi pe cea de diamant inimă. Dar tu pe acestea le-ai su- 
ferit, cu bucurie strigând cântare: Aliluia! 


Icosul 7 

Nou adică cu vârsta, dar bătrân cu mintea, te-ai arătat o mucenice Gheorghe. Pen- 
tru aceasta și muncile cu bărbăţie, precum un altul ar fi pătimit, le-ai suferit cu vi- 
tează cugetare. Pentru aceasta cânt ție unele ca acestea: 

Bucură-te, că cu ascuțitul suliței pântecele ţi s-a împuns; 

Bucură-te, că cu vine de bou trupul ţi s-a ucis; 

Bucură-te, că gura cu multe toiege ţi s-a bătut; 

Bucură-te, că mâinile cu lanţuri ţi s-au legat; 

Bucură-te, că te-ai culcat cu roata cea cu ascuţituri; 

Bucură-te, că pe pieptul tău pietre ai primit; 

Bucură-te, că înfocați papuci ai purtat; 

Bucură-te, că în var trei zile ai petrecut; 

Bucură-te, că otrăvitoare băuturi ai băut; 

Bucură-te, că adeseori temnițe ai locuit; 

Bucură-te, că ai fost pus în sulițe prea ascuţite; 

Bucură-te, că ai luat sfârşitul prin sabie; 

Bucură-te, Sfinte mare mucenice Gheorghe. 

Condacul 8 

Străine cu totul sunt, și prea slăvite toate minunile câte ai făcut Sfinte mucenice 
Gheorghe, în vremea nevoințelor tale, şi după nevoinţe nenumărate cu mulțimea, și 
prea mari cu puterea lui Dumnezeu laude cântând: Aliluia! 


Icosul 8 

Tot având în pieptul tău pe Hristos, purtătorule de nevoinţă, Cel ce este minunat 
întru sfinţi, printr-însul lucrai minunile cele înfricoşate şi mai presus de minte. De 
care noi înspăimântându-ne, cu mulţumire strigăm: 

Bucură-te, cela ce vârfurile suliţelor ai tâmpit; 

Bucură-te, cela ce munca roții o ai biruit; 

Bucură-te, că decât varul te-ai arătat mai iute; 

Bucură-te, că decât otrava te-ai arătat mai tare; 

Bucură-te, că învechit mort din mormânt ai ridicat; 

Bucură-te, că pe boul lui Glicherie ai înviat; 

Bucură-te, cela ce din Bulgaria pe copil ai mântuit; 

Bucură-te, cela ce de la Crit pe copil ai răpit; 

Bucură-te, prin care copilul a biruit; 

Bucură-te, de care neguțătorii s-au oprit; 

Bucură-te, că stâlpul văduvei ai primit; 

Bucură-te, că pe dumnezeii elinilor i-ai zdrobit; 

Bucură-te, Sfinte mare mucenice Gheorghe. 


Condacul 9 

Pe tine toată firea îngerilor de sus văzându-te stând în mijlocul nevoinţei, tinerel 
puternic al lui Hristos, singur luptându-te, plesnind cu mâinile te lăuda, şi bucu- 
rându-se pe Dumnezeu slăvea, strigând cântare: Aliluia! 


Icosul 9 

Ritor al dogmelor blagocestiei, de trei ori fericite, şi minuni multe săvârşind, pe ti- 
ne văzându-te noroadele pe pământ, către dumnezeiască credinţa lui Hristos se în- 
demna, și se bucura cu duhul, strigând ţie unele ca acestea: 

Bucură-te, priveliștea Îngerilor; 

Bucură-te, privirea oamenilor; 

Bucură-te, îndulcirea Puterilor cereşti; 

Bucură-te, veselia oamenilor pământești; 

Bucură-te, că slavă te-ai făcut Cerului și pământului; 

Bucură-te, că bucurie ai adus îngerilor şi oamenilor; 

Bucură-te, a Lumii celei de sus desfătare frumoasă; 

Bucură-te, a Lumii celei de jos laudă dumnezeiască; 

Bucură-te, dulce a minţilor strălucire; 
Bucură-te, a sufletelor dulce înfrumusețare; 
Bucură-te, prin carele Biserica se veselește; 
Bucură-te, prin carele toată lumea dănţuieşte; 
Bucură-te, Sfinte mare mucenice Gheorghe. 


Condacul 10 

Sistima dracilor văzându-te pe tine mucenice că i-ai biruit pe ei întru nevoință, bi- 
ruirea lor cu suspin amar o plângea, şi acestea zicea: cum purtătorul de trup pe cei 
fără de trup a biruit? Şi lui Dumnezeu cântă: Aliluia! 


Icosul 10 

Toiag de biruinţă mare şi atotputernic ai ridicat asupra a toată amăgirea elinilor. 
Pentru aceasta şi purtător de biruință tu singur te numești Sfinte mucenice Gheor- 
ghe, de care noi minunându-ne, spre laudă strigăm unele ca acestea: 

Bucură-te, pierzătorul dracilor; 

Bucură-te, surpătorul elinilor; 

Bucură-te, cel ce pe neînsuflețiţii idoli ai zdrobit; 

Bucură-te, cel ce meșteșugirile lor ai vădit; 

Bucură-te, că stăpâniri în începători ai înfrânat; 

Bucură-te, că cu sângiurile tale pe Leviatan ai înecat; 

Bucură-te, cel ce focul amăgirii ai stins; 

Bucură-te, cela ce pe lăirea multei dumnezeiri o ai strâns; 

Bucură-te, arzătorule al capiştilor prea înfricoșatule; 

Bucură-te, risipitorul idolilor prea puternicule; 

Bucură-te, prin carele satana suspinează; 

Bucură-te, prin carele elinismosul oftează; 

Bucură-te, Sfinte mare mucenice Gheorghe. 


Condacul 11 

Întâmpină o mucenice pe sfânt sufletul tău, cetele tuturor sfinţilor când se suia la 
Ceruri și Îngerii cântare de biruinţă lui Dumnezeu strigă, întru veselie cântând îm- 
preună: Aliluia! 


Icosul 11 

Făclia Luminii cea neapusă vezi a Sfintei Treimi fără de mijlocire, o Gheorghe mu- 
cenice, şi te bucuri acum bucuria cea adevărată nesfârşită, pentru nevoinţele care ai 
suferit pentru dânsa. Pentru aceasta strig ţie: 

Bucură-te, că te desfătezi în viaţa cea fără de moarte; 

Bucură-te, că te împărtăşești Lumini celei negrăite; 

Bucură-te, cu nematerialnicii îngeri împreună vorbitorule; 
Bucură-te, cu totți Sfinții împreună petrecătorule; 

Bucură-te, că mai înainte cu Hristos cel ce a pătimit, împreună ai pătimit; 
Bucură-te, că cu EI cel ce S-au slăvit împreună acum te-ai slăvit; 
Bucură-te, cela ce Împărăţia Cerurilor ai dobândit; 

Bucură-te, cel ce veşnicei slave te-ai împărtășit; 

Bucură-te, cela ce porți cununa cea neveșştejită; 

Bucură-te, cela ce ai luat după darul Dumnezeirii; 

Bucură-te, al lui Dumnezeu neîncetate moştenitorule; 

Bucură-te, al lui Hristos dumnezeiescule împreună moştenitorule; 
Bucură-te, Sfinte mare mucenice Gheorghe. 


Condacul 12 

Dar ai luat mucenice de la Dumnezeu a vindeca patimile sufletelor şi a trupurilor. 
Pentru aceasta dă-l pe acesta nouă slujitorilor bisericii tale, celor ce după amândo- 
uă pătimim, dar strigăm lui Dumnezeu veselitoarea laudă: Aliluia! 


Icosul 12 

Psalmiceşte cântând pomenirea ta, şi nevoința mucenice, lăudându-o cu sfințite 
cântări, pe tine bine te cuvântăm din suflet ca pe un fierbinte, apărător şi păzitor al 
lumii şi cu cântările ca cu buzele toți te îmbrățișăm pe tine: 

Bucură-te, bogăţia cea nefurată a săracilor; 

Bucură-te, mare apărătorule a văduvelor; 

Bucură-te, în felurite al credincioşilor de bine făcătorule; 

Bucură-te, al bolnavilor fără de plată doctorule; 

Bucură-te, că tuturor toate pentru Hristos le faci; 

Bucură-te, că pe toată lumea din necazuri izbăvești; 

Bucură-te, al celor în nevoi grabnic ajutătorule; 

Bucură-te, al scârbiţilor ascuţite mângâietorule; 

Bucură-te, izvorule nedeşertate al minunilor; 

Bucură-te, curgere neîncetată a darurilor; 

Bucură-te, minunea Bisericii celei din Lida; 

Bucură-te, obştescule rugător şi mijlocitorule; 

Bucură-te, Sfinte mare mucenice Gheorghe. 


Condacul 13 

O, Sfinte mucenice Gheorghe, dulcele şi nume şi lucru tuturor credincioşilor, acea- 
stă scurtă laudă ce o aducem ţie cu blândeţe primeşte-o, şi de tot felul de întâm- 
plare izbăveşte pe cei ce cântă: Aliluia! 

Cântarea 7 

Pripeală: Sfinte mare mucenice Gheorghe roagă-te lui Dumnezeu pentru noi. 
De toată patima şi ocara, şi de tot necazul răbdătorule de chinuri Gheorghe, mân- 
tuindu-ne pe noi, povăţuieşte-ne a cânta: Dumnezeul părinților noştri bine eşti cu- 
vântat. 

Pripeală: Sfinte mare mucenice Gheorghe roagă-te lui Dumnezeu pentru noi. 
Povăţuitorul meu cel prea bun, pe mine cel înviforat întru răutăţile lumeşti, nu mă 
trece cu vederea, ci mă mântuieşte pe cel ce cânt: Dumnezeul părinților noştri bine 
eşti cuvântat. 

Slavă Tatălui şi Fiului şi Sfântului Duh. 

Pe cel ce dormitez de trândăvire, şi sunt întunecat de păcate, prea fericite Gheor- 
ghe: alergând către sfânta ta folosire mântuiește-mă, pe mine cel ce strig: Dumne- 
zeul părinţilor noștri bine eşti cuvântat. 


Şi acum şi pururea şi în vecii vecilor. Amin (a Născătoarei de Dumnezeu) 


Pe mine carele zac de boală în locul cel de răutate tămăduiește-mă Fecioară, și mă 
întoarce dintru nesănătate în sănătate. 


Cântarea 8 
Pripeală: Sfinte mare mucenice Gheorghe roagă-te lui Dumnezeu pentru noi. 


În foc ŞI în munci, ca aurul te-ai lămurit Gheorghe, asemenea Patimilor lui Hristos 
te-ai arătat: strigând: lăudați pe Domnul şi-L prea înălţaţi întru toți vecii. 


Pripeală: Sfinte mare mucenice Gheorghe roagă-te lui Dumnezeu pentru noi. 
De războiul celor de alt neam, apără-ne pe noi cu folosința ta slăvite Gheorghe, și 
mântuiește pe cei ce strigă: binecuvântaţi toate lucrurile Domnului pe Domnul, lău- 


daţi-L şi-L prea înălțaţi întru toţi vecii. 


Slavă Tatălui şi Fiului şi Sfântului Duh. 

Sfarmă tăria celor potrivnici, purtătorule de chinuri slăvite Gheorghe, şi ne slobo- 
zeşte pe noi de toată ispita pe cei ce cu credinţă strigăm: noroade lăudaţi pe Dom- 
nul, și-L prea înălțați întru toţi veci. 


Şi acum şi pururea şi în vecii vecilor. Amin (a Născătoarei de Dumnezeu) 


Tu gonești asupreala ispitelor, şi năvala patimilor Fecioară, pentru aceea te lăudăm 
întru toți vecii. 


Cântarea 9 
Pripeală: Sfinte mare mucenice Gheorghe roagă-te lui Dumnezeu pentru noi. 


De vitejia şi de biruinţa ta cea dumnezeiască, se minunează Ingerii, desfătându-te 
ca un plăcut Domnului tău sfinte, pe carele mărindu-L, pe tine fericite te slăvim. 


Pripeală: Sfinte mare mucenice Gheorghe roagă-te lui Dumnezeu pentru noi. 


Cu frumuseţea bunei credinţe strălucind, şi cu cunună de biruință Stăpânului tău 
pururea dorind, mare rugător pentru lume eşti, pentru aceea cu credinţă şi cu dra- 
goste te mărim. 


Slavă Tatălui şi Fiului şi Sfântului Duh. 


Ca o dimineață, ca un luceafăr, ai strălucit Gheorghe, ca un soare luminos ai lumi- 
nat marginile lumii, ca un plăcut împărăţeşti cu Treimea, pentru aceasta ca pe un 
folositor prea slăvite te fericim. 


Şi acum şi pururea şi în vecii vecilor. Amin (a Născătoarei de Dumnezeu) 


Cu strălucirea luminii tale, luminează Fecioară negura neştiinței, şi o goneşte de la 
cei ce cu credință te mărturisesc pe tine Născătoare de Dumnezeu. 


Catavasia: O, prea luminate turn al Împărăției lui Hristos, pe cei ce ne biruiesc pe 
noi biruiește-i, cu dreapta ta cea stăpânitoare şi atotputernică, şi celor ce sunt în 
scârbe le ajută: pe cei neîndreptaţi îi îndreptează, şi-i dezleagă de păcate cu rugă- 
ciunile tale, că câte voiești le şi poți. 


Pe tine însuţi tot te-ai adus Celui ce ţi-au dat ție viaţă cu totul desăvârşit prea feri- 
cite, ca un prinos viu și însuflețit, și jertfă bine primită şi curată, pentru aceasta te- 

ai făcut rugător călduros, din tulburare scoțând pe toţi cei ce te laudă cu credință 
mucenice, şi te cheamă pe tine Gheorghe. 


Stih: Dreptul ca finicul va înflori şi ca cedrul cel din Liban se va înmulți. 

Sămânţa Cuvântului cea semănată în curat sufletul tău, lucrându-o cu de-adinsul, 
pe aceasta o ai înmulțit cu durerile chinurilor, și înţelepţește fiind pus în cereştile 
jitniţe, ai luat nestricată desfătare, de care acum săturându-te fericite, cu rugăciu- 
nile tale cele către Dumnezeu, pe cei ce te laudă pe tine mântuiește-i. 


Stih: Sădit fiind în casa Domnului, în curțile casei Dumnezeului nostru vor înflori. 


Mucenice al lui Hristos purtătorule de chinuri, pe cei ce sunt întru feluri de nevoi, 
mântuieşte-l cu rugăciunile tale, de toată primejdia izbăvindu-i, și gonind cumplit 
mâhnirea cea stricătoare de suflet, şi dar și milă nouă cerându-ne, și cu rugăciunile 
tale mântuindu-ne, bucurându-ne să cinstim cinstitele tale vitejii Gheorghe. 


Slavă Tatălui şi Fiului şi Sfântului Duh. 


Veniţi credincioşii să ne îndulcim de nevoinţa prea luminatului voievod al Împă- 
ratului ceresc, şi cu mulțumită strigând să zicem: bucură-te, ostaş prea ales şi feri- 
cite Gheorghe, bucură-te, tănie neclătită a pravoslavnicei credinţe, bucură-te, cald 
folositor robilor tăi, şi podoaba bunei cuviințe a Bisericii. Pentru aceea cu Îngerii 
dvorind înaintea lui Hristos, împreună cu dânşii te roagă să ne izbăvim de toată ne- 
voia şi necazul noi toți. 


Şi acum şi pururea şi în vecii vecilor. Amin (a Născătoarei de Dumnezeu) 


Bucură-te, lauda a toată lumea; bucură-te, casa Domnului; bucură-te, munte um- 
brit; bucură-te, scăpare; bucură-te, ceea ce eşti sfeşnic de aur; bucură-te, prea Cura- 
tă care ești slava creştinilor; bucură-te, Maica lui Hristos Dumnezeu; bucură-te, rai; 
bucură-te, masa cea dumnezeiască; bucură-te, Biserică; bucură-te, năstrapă de aur; 
bucură-te, bucuria tuturor. 


Apoi: Cade-se să te fericim... 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiților noştri. Și nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor părinţilor noştri, Doamne lisuse Hristoase, Dumnezeul nostru, 
miluieşte-ne pe noi. Amin. 


Și troparul sfântului, glas 4: Cu nevoinţă bună te-ai nevoit prin credinţă, pur- 
tătorule de chinuri al lui Hristos şi păgânătatea chinuitorilor ai mustrat şi jertfă bine 
primită lui Dumnezeu te-ai adus. Pentru aceasta şi cunună de biruinţă ai luat şi cu 
rugăciunile tale, sfinte tuturor le dai iertare de greşeli. 


Și celelalte de la început, apoi Ectenia și Otpustul cel mic 


Sursa: 
https://ortodoxie2016.files.wordpress.com/2017/01/acatistele-din-ceasoslov.pdf 


https://ortodoxie2016.wordpress.com/2017/01/05/acatistul-complet-al-sfantului-marelui- 
mucenic-gheorghie-1835/ 

